Lenovo

Lenovo Group Limited (= medzinárodný názov; čín. 联想集团有限公司 – Lien-siang ťi-tchuan jou-sien kung-s’) je čínska technologická firma so sídlom v Pekingu v Číne a v Morrisville v USA. Vyrába a predáva osobné počítače, tablety, smartfóny, zariadenia na ukladanie dát a Smart TV. Aktuálne je Lenovo najväčším predajcom osobných počítačov. Významné sú rady notebookov ThinkPad a ThinkCentre. Lenovo má pobočky vo viac ako 60 krajinách (aj na Slovensku) a svoje produkty predáva v zhruba 160 krajinách. Firma bola založená roku 1988 v Pekingu s názvom Legend. Názov Názov firmy vznikol zo slova Legend a Novo: Le (legenda) a Novo (latinsky „nové“).